CELEX: 
Language: et
Date: 2009-09-26 00:00:00
Title: 2009/647/EÜ: Euroopa Parlamendi otsus, 23. aprill 2009 , Euroopa Lennundusohutusameti 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa Lennundusohutusameti 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/122
            
         
      EUROOPA PARLAMENDI OTSUS,
   
   23. aprill 2009,
   Euroopa Lennundusohutusameti 2007. aasta eelarve täitmisele heakskiidu andmise kohta
   (2009/647/EÜ)
   EUROOPA PARLAMENT,
   
               —
            
            
               võttes arvesse Euroopa Lennundusohutusameti 2007. rahandusaasta lõplikke raamatupidamisaruandeid (1);
            
         
               —
            
            
               võttes arvesse kontrollikoja aruannet Euroopa Lennundusohutusameti 2007. eelarveaasta lõpliku raamatupidamise aastaaruande kohta koos ameti vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist, (4) eriti selle artiklit 60;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning transpordi- ja turismikomisjoni arvamust (A6-0163/2009);
            
         
               1.
            
            
               annab heakskiidu Euroopa Lennundusohutusameti tegevdirektori tegevusele ameti 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Lennundusohutusameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT C 278, 31.10.2008, lk 16.
   
      (2)  ELT C 311, 5.12.2008, lk 20.
   
      (3)  EÜT L 248, 16.9.2002, lk 1.
   
      (4)  ELT L 79, 19.3.2008, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Lennundusohutusameti 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Lennundusohutusameti 2007. rahandusaasta lõplikke raamatupidamisaruandeid (1);
               
            
                  —
               
               
                  võttes arvesse kontrollikoja aruannet Euroopa Lennundusohutusameti 2007. eelarveaasta lõpliku raamatupidamise aastaaruande kohta koos ameti vastustega (2);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
               
            
                  —
               
               
                  võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist, (4) eriti selle artiklit 60;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit ning transpordi- ja turismikomisjoni arvamust (A6-0163/2009);
               
            
                  A.
               
               
                  arvestades, et kontrollikoda märkis, et ta sai piisava kindluse 2007. aasta raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 22. aprillil 2008. aastal heakskiidu Euroopa Lennundusohutusameti direktori tegevusele ameti 2006. eelarveaasta eelarve täitmisel (6) ja eelarve täitmisele heakskiidu andmise otsusele lisatud resolutsioonis muu hulgas
                  
                              —
                           
                           
                              märkis kontrollikoja tungivat nõudmist, et amet peab koostöös komisjoniga läbi vaatama olemasoleva lõivuskeemi, tagamaks, et ameti sertifitseerimistegevuse kulud oleksid õigustatud ning lõivudega kaetud;
                           
                        
                              —
                           
                           
                              kutsus ametit ja komisjoni üles vaatama läbi ameti lõivude struktuur, et viia sertifitseerimistegevuse kulud ja tulud tasakaalu;
                           
                        
                              —
                           
                           
                              võttis teadmiseks ameti vastuse, mille kohaselt 1. juunil 2007. aastal jõustunud tasude ja lõivude määrus (7) peaks tekitama piisavalt tulusid sertifitseerimiskulude katmiseks;
                           
                        
                              —
                           
                           
                              kutsus ametit üles võtma kasutusele tõhusa nõuete haldamise süsteemi, kus on võimaluse korral arvestatud ka intressinõudega hilinenud maksete eest;
                           
                        
            
                  1.
               
               
                  märgib, et ametile eraldati 2007. aasta eelarvest kulukohustuste ja maksete assigneeringuteks 72 045 000 eurot;
               
            
                  2.
               
               
                  võtab teadmiseks kontrollikoja tähelepaneku, et 2007. aasta ametikohtade loetelus nähti ette 467 ajutist ametikohta, kuid personalikuludeks ette nähtud assigneeringutest ei piisanud nende ametikohtadega seotud tegelike personalikulude katmiseks ja seetõttu leppis amet komisjoniga kokku, et ametikohtade arvu vähendatakse kõige rohkem 342ni, millest 333 oli aasta lõpuks täidetud;
               
            
                  3.
               
               
                  võtab teadmiseks ameti vastuse, mille kohaselt töötajate arvu vähendati seoses asjaoluga, et tasude ja lõivude määruse rakendamise kahe esimese aasta jooksul olid ameti tulud prognoositud kulude katmiseks liiga väikesed; märgib, et amet viitab komisjoniga kokku lepitud personalipoliitika kavale aastateks 2008–2010, milles töötajate arvu vähendamine kajastub;
               
            
                  4.
               
               
                  täheldab, et eelmises eelarve täitmisele heakskiidu andmise resolutsioonis esile tõstetud tulude ja kulude tasakaalustamatus tekitas vajaduse vähendada töötajate planeeritud arvu 25 % võrra 467-lt 342-ni;
               
            
                  5.
               
               
                  ootab, et amet esitaks oma 2008. aasta raamatupidamise aastaaruandes teabe selle kohta, kui hästi oleks võimalik saavutada sertifitseerimistegevusega seotud kulude ja tulude tasakaal uue tasude ja lõivude määruse rakendamise kaudu;
               
            
                  6.
               
               
                  võtab teadmiseks kontrollikoja kriitika, et ameti töötajate arvuga seotud muutused 2007. aastal ei kajastunud ametikohtade loetelus, kuhu ei tehtud vastavaid muudatusi;
               
            
                  7.
               
               
                  toetab täielikult kontrollikoja soovitust, et amet peaks hoolikalt kontrollima eelarvepädevate institutsioonide otsuste aluseks olevate kuluprognooside paikapidavust, eelkõige personalikulude puhul; palub ametil tagada, et ametikohtade loetelu kajastaks tegelikku olukorda;
               
            
                  8.
               
               
                  märgib, et kontrollikoda ja amet on erineval arvamusel 14 900 000 euro suuruse summa arvutamise suhtes, mille amet sai 2007. aastal sihtotstarbeliste tuludena tulevaste sertifitseerimiskulude katmiseks; võtab teadmiseks kontrollikoja arvamuse, et amet lisas selle arvutamisse ekslikult eelmise tasude ja lõivude määruse alusel kogutud tasud; märgib, et amet esitas oma arvutuse kohta selgituse, märkides, et algmääruse kohaselt oli ametil õigus lisada nimetatud tasud oma kalkulatsiooni;
               
            
                  9.
               
               
                  võtab teadmiseks kontrollikoja kriitika mitme auditeeritud hankemenetluse kohta; märgib, et kontrollikoda järeldas ühe menetluse puhul, kus pakkujad ei saanud terviklikku teavet lepingu sõlmimise kriteeriumide ja nende hindamise kohta, et asjaomane menetlus ei olnud läbipaistev; võtab teadmiseks kontrollikoja märkuse, et kolmel juhul rakendati piiratud menetlust, ehkki hangitavate teenuste koguväärtus ületas avaliku hankemenetluse jaoks vajaliku künnise;
               
            
                  10.
               
               
                  nõuab, et amet täidaks oma vastustes antud lubadusi rangelt täita hankemenetluste eeskirju ja pöörata erilist tähelepanu võimalikele pakkujatele selge teabe esitamisele;
               
            
                  11.
               
               
                  nõuab tungivalt, et komisjon tagaks, et amet järgiks tulevikus ranget finantsdistsipliini ja töötaks alati kokkulepitud eelarve raames;
               
            
                  12.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi ametite finantsjuhtimise ja -kontrolli kohta (8).
               
            
         (1)  ELT C 278, 31.10.2008, lk 16.
      
         (2)  ELT C 311, 5.12.2008, lk 20.
      
         (3)  EÜT L 248, 16.9.2002, lk 1.
      
         (4)  ELT L 79, 19.3.2008, lk 1.
      
         (5)  EÜT L 357, 31.12.2002, lk 72.
      
         (6)  ELT L 88, 31.3.2009, lk 201.
      
         (7)  Komisjoni määrus (EÜ) nr 593/2007 (ELT L 140, 1.6.2007, lk 3).
      
         (8)  Vt käesoleva Euroopa Liidu Teataja lk 206.